CELEX: 62011CN0077
Language: ro
Date: 2011-02-22 00:00:00
Title: Cauza C-77/11: Acțiune introdusă la 22 februarie 2011 — Consiliul Uniunii Europene/Parlamentul European

16.4.2011   
            
            
               RO
            
            
               Jurnalul Oficial al Uniunii Europene
            
            
               C 120/7
            
         Acțiune introdusă la 22 februarie 2011 — Consiliul Uniunii Europene/Parlamentul European
   (Cauza C-77/11)
   2011/C 120/12
   Limba de procedură: franceza
   
      Părțile
   
   
      Reclamant: Consiliul Uniunii Europene (reprezentanți: G. Maganza și M. Vitsentzatos, agenți)
   
      Pârât: Parlamentul European
   
      Concluziile reclamantului
   
   
               —
            
            
               Anularea actului președintelui Parlamentului European din 14 decembrie 2010 prin care se constată că bugetul Uniunii pentru exercițiul 2011 este adoptat în mod definitiv, în măsura în care acest act este identic cu actul care instituie bugetul menționat;
            
         
               —
            
            
               cu titlu alternativ și în măsura în care ar fi vorba de un act separat de primul, anularea actului președintelui Parlamentului European din aceeași dată prin care trebuie adoptat bugetul Uniunii pentru exercițiul 2011 și care îi conferă forță obligatorie față de instituții și de statele membre;
            
         
               —
            
            
               cu titlu subsidiar, anularea actului președintelui Parlamentului European prin care se constată că bugetul Uniunii Europene pentru anul 2011 este adoptat în mod definitiv, în măsura în care această constatare a avut loc fără ca procedura bugetară 2010 (bugetul pentru anul 2011) să fie finalizată;
            
         
               —
            
            
               să se considere efectele bugetului pentru anul 2011 ca fiind definitive până în momentul în care acest buget este adoptat printr-un act legislativ conform cu tratatele;
            
         
               —
            
            
               obligarea pârâtului la plata cheltuielilor de judecată.
            
         
      Motivele și principalele argumente
   
   Prin prezenta acțiune, Consiliul susține că în urma semnării Tratatului privind Funcționarea Uniunii Europene (TFUE), la 1 decembrie 2009, bugetul anual al Uniunii Europene, precum și bugetele rectificative trebuie să fie adoptate din acest moment printr-un act legislativ, comun celor două instituții care îl întocmesc, și anume Parlamentului European și Consiliul. Acest act ar trebui să fie semnat de președinții celor două instituții, conform articolului 297 alineatul (1) al doilea paragraf TFUE.
   În consecință, Consiliul susține că actul prin care se adoptă bugetul anual pentru anul 2011 — indiferent dacă acest act este identic cu constatarea președintelui Parlamentului European că bugetul pentru anul 2011 este definitiv adoptat sau este considerat un act separat — este viciat de o ilegalitate, în măsura în care constă într-un act atipic și nelegislativ, adoptat și semnat de unicul președinte al Parlamentului European cu încălcarea articolului 314 TFUE și a articolului 288, a articolului 289 alineatul (2), a articolului 296 primul și al treilea paragraf din tratat, precum și a articolului 13 alineatul (2) din Tratatul privind Uniunea Europeană. Cu titlu subsidiar, Consiliul susține că acest act este viciat de o ilegalitate pentru încălcarea unor norme esențiale de procedură și pentru încălcarea articolului 314 alineatul (9) TFUE.
   În sfârșit, Consiliul solicită Curții să mențină, dacă este cazul, efectele bugetului astfel cum a fost publicat în Jurnalul Oficial al Uniunii Europene până la data la care acest buget va fi adoptat în conformitate cu articolele din tratat menționate mai sus.